Pandemická komisia vlády Slovenskej republiky

(návrh)

Program rokovania Pandemickej komisie vlády SR 
(15. marec 2006, 14.00 hod, zasadačka MZ SR č. 100)

1.	Úvodné slovo – predseda Pandemickej komisie vlády SR.

2.	Informácia a stave vývoja vtáčej chrípky a výsledkoch monitorovania vtáčej chrípky v SR, stručné oboznámenie členov Pandemickej komisie vlády SR s Plánmi opatrení Štátnej veterinárnej a potravinovej správy SR na riešenie situácie pri výskyte aviárnej influenzy u divo žijúceho vtáctva a u domácej hydiny  – zástupca ministerstva pôdohospodárstva.

3.	Informácia o stave zaobstarávania a doplňovania osobných ochranných pomôcok a antivirotík pre prípad možnej pandémie chrípky v SR (v zmysle úlohy C.6  uznesenia vlády SR č. 857 z 26.10.2005 a v zmysle úlohy B.1 uznesenia vlády SR č. 132 z 15. februára 2006) – predseda správy štátnych hmotných rezerv.

4.	Informácia o stave zaočkovanosti osôb proti bežnej chrípke, ktoré sa predpokladajú nasadiť na likvidáciu možných ohnisiek vtáčej chrípky v SR – ministerstvo vnútra, ministerstvo obrany, ministerstvo pôdohospodárstva, hlavný hygienik SR.

5.	Systém zdravotníckeho zabezpečenia ochrany pred možným ochorením ľudí na vtáčiu chrípku (Manuál pre prípad podozrenia na ochorenie vtáčou chrípkou u človeka vypracovaný MZ SR a ÚVZ SR, Postupy pre zabezpečenie osôb nasadzovaných na likvidáciu možného ohniska vtáčej chrípky osobnými ochrannými pomôckami vypracované MZ SR, SŠHR SR a ÚVZ SR) – predseda pandemickej komisie.

6.	Rôzne.

7.	Prerokovanie a schválenie návrhu uznesenia – predseda komisie.

8.	Záver – predseda komisie.

Pandemická komisia vlády Slovenskej republiky

(návrh)

Uznesenie Pandemickej komisie vlády Slovenskej republiky

číslo 3 zo dňa 15. marca 2006

Pandemická komisia vlády Slovenskej republiky:

A.	Berie na vedomie:

-	informáciu zástupcu Ministerstva pôdohospodárstva SR o aktuálnom stave vývoja vtáčej chrípky a výsledkoch monitorovania vtáčej chrípky v Slovenskej republike, oboznámenie členov Pandemickej komisie vlády SR s Plánmi opatrení Štátnej veterinárnej a potravinovej správy SR na riešenie situácie pri výskyte aviárnej influenzy u divo žijúceho vtáctva a u domácej hydiny.
-	informáciu predsedu Správy štátnych hmotných rezerv SR o aktuálnom stave zabezpečovania ochranných pomôcok a liekov pre prípad možnej pandémie chrípky v SR k 15. marcu 2006,
-	informáciu zástupcov rezortov Ministerstva vnútra SR, Ministerstva obrany SR, Ministerstva pôdohospodárstva SR a hlavného hygienika SR o stave zaočkovanosti osôb proti bežnej chrípke, ktoré sa predpokladajú nasadiť na likvidáciu možných ohnísk vtáčej chrípky,
-	Plány opatrení Štátnej veterinárnej a potravinovej správy SR na riešenie situácie pri výskyte aviárnej influenzy u divo žijúceho vtáctva a u domácej hydiny.

B.	Schvaľuje:

-	Manuál pre prípad podozrenia na ochorenie vtáčou chrípkou u človeka vypracovaný MZ SR a ÚVZ SR
-	Postupy pre zabezpečenie osôb nasadzovaných na likvidáciu možného ohniska vtáčej chrípky osobnými ochrannými pomôckami vypracované MZ SR, SŠHR SR a ÚVZ SR.

C.	Ukladá:

1.	Predsedom vyšších územných celkov zabezpečiť distribúciu Manuálu pre prípad podozrenia na ochorenie vtáčou chrípkou u človeka praktickým lekárom pre dospelých a deti vo svojej pôsobnosti.
Termín: do 22. marca 2006.

2.	Ministrovi pôdohospodárstva vytvoriť v spolupráci s ministrom vnútra a ministrom obrany medzirezortnú pracovnú skupinu na vypracovanie spoločného návrhu použitia ozbrojených síl na zabezpečenie poriadku a bezpečnosti pri likvidácii možného ohniska vtáčej chrípky, ktorý predložiť na rokovanie vlády SR.
Termín: do 29. marca 2006.

3.	Predsedovi správy štátnych hmotných rezerv preveriť súčasný stav dezinfekčných prostriedkov v zásobách mobilizačných rezerv. Na základe predložených požiadaviek ministerstva obrany, ministerstva vnútra, ministerstva pôdohospodárstva a hlavného hygienika SR pripraviť návrh riešenia požiadaviek na dezinfekčné prostriedky potrebné na likvidáciu možných ohnisiek vtáčej chrípky a na zabránenie prenosu infekcie mimo hranice ochranného pásma možného ohniska vtáčej chrípky.
Termín: do 29. marca 2006.